**［坡仔？？厘幾息都去排隊？我香港人睬你都有味］人人話新加坡取代香港變金融中心，我驚都卯驚過！啲坡仔真係未見過大蛇屙尿，見識眼界同我香港人爭幾條烏節路。我地食慣大茶飯嘛！**

TLDR**：李顯揚（唔係李聲揚）證實了消息。坡國銀行排長龍，哈。有錢派定有加密幣派？原來係做定期存款！哈哈。幾多利息咁大把？哈哈哈。仲有，股票嘅風險，係低過債券嘅，你冇睇睇錯。**Jeremy Siegel**講的**

1. **真人真事，唔係太公報大公報，係傳媒良心彭博社。坡國銀行大排長龍，幾粒鐘。搞乜？係做坡紙定期存款！**

2. 2008**年金融海嘯後，全球低息環境，坡國也不例外，長期唔夠**1**厘。存款利息等於冇，擺明係懲罰儲錢嘅人，焗你炒股票，買樓，或者消費。不過今年美國加息，情況逆轉，環球存款開始有返啲利息。坡國幾間銀行嘅定期存款利息，近**20**年最高。亦都高過當地嘅**savings bond**（政府嘢）**

3. **拿，供求呀，王家衞名句，「世間所有供求，都係金融供求」。有好嘢，精甩邊嘅坡仔，一呼百應，前仆後繼，個個湧晒去做定期。彭博訪問條友，午飯去銀行，已經近**100**人在排隊！個別銀行排兩三個鐘！排到出門口！（刁，**FinTech**中心喎，做定期存款要排隊企街邊。我香港新一代個個**smart ass**先不屑做呢啲嘢，傳統法幣擺明好快玩完啦，唔係咩？）**

4. **講冇耐性，坡佬應該不下於香港。講咗咁耐，仲排緊，咁到底有幾高利息咁大把？**

5. **答案係：**2**厘幾。唔夠**3**厘。嘩哈。仲要你做大額（又唔使幾球嘅，幾皮坡紙啦）先有**2.8%**。**

6. **看官，笑死未？在香港真係畀人恥笑呀。**2.8%**排幾個鐘？打錯小數點下話？**28%**就差唔多。**

7. **唔係咩，你見出面個個期權大師都教你一個月賺幾倍，我成日都見啲小朋友講「我唔貪心，諗住**2**年**30**萬變**100**萬然後移民」。咁所以，**28%**一年已經好克制啦。我大香港，個個都一個月**28%**啦，唔係咩？出面啲班係咁講喎。**

8. **係喎，我開講座或在**Patreon**同啲讀者講，一年**15%**回報，好好架啦。真係畀人噓，心諗，呢條友冇撚嘢下話？識唔識架？我話，贏幾倍都得，坐返幾年啦。後果一樣。**

9. **好心地嘅讀者，就話我知，「不能咁講架，啲人會唔睇的」**—**見到冇？把口個個都**red pill**，冇人會話自己**blue pill**的。但事實**99%**人都係**blue pill**，**wake up in your bed and believe whatever you want to believe**．同佢講歷史數據佢就串你「過去唔代表將來」，同佢講畢菲特都只係廿幾巴仙一年，佢就話時代唔同，契媽先係王道（破咗產未？梗係未，發過豬頭。買嗰啲友食屎之嘛）。總有人贏喎，總有人中六合彩喎。獨立思考**my ass

10. **你話香港人係咪食慣大茶飯？**2.8%**回報去排幾粒鐘？我叫人抽**ibond**三厘回報啲友都屌話嘥時間呀。而我唔知佢啲時間有幾值錢。冇錯只係幾舊水，但幾分鐘幾舊水，仲可以返工時間抽，我唔知佢地年薪幾多啦。**

**＝＝＝＝＝＝＝＝＝**

11. OK**，正經啲，股票同存款，不能相比嘛。咁但我又正經講，喂，香港你去銀行做定期存款，都做到咁上下息口啦。你有冇見啲友在香港銀行門口排隊做定期？「啲人排隊提爆存款就有」**

12. OK**，啲叻仔網友話，都戇鳩，港紙實爆煲啦，銀行體系結餘一日走**100**億，**2000**億都好快清零（話時話，都成兩個月前，而家清咗零未？你可以問下啲網友）。**

13. **刁，廢紙嚟嘅，邊撚有人仲會存港紙？**20**厘息都冇人制啦。但凡有網友同我講港紙必定變廢紙，我都同佢講，我而家失業好慘，轉行做埋廢紙回收，我用阿婆廢紙價嘅**10**倍同你斷斤買晒你啲港紙。或者我**1 yen**同你換**1**港紙，等你有得去旅行。廢紙喎，明益你啦，有意請**PM**。**

14. **當然你同啲友講，香港銀行體系存款年年升，佢就話你知係假嘅。只有佢信嘅先係真，哪怕永遠冇發生。發生咗你唔知咋！**

15. OK**，就當港紙會變廢紙，識買梗係買美金。但，香港做美金定期存款，一樣做到近**2.8%**嘅利息。係喎，存去中銀會執笠嘛，會運返大陸嘛。存去匯豐會畀人制裁嘛。咁存花旗咯。但我唔見樓下間花旗有人排隊喎。「美國佬痲起上嚟香港嘅花旗都制裁呀」**

16. **最後，又可能有人估，刁，香港通脹高，**2.8%**唔吸引。人地坡國治國有方（話時話有冇言論自由新聞自由？），通脹溫和。**Oh really**？坡國最近**CPI**，按年升**6.7%**，香港係**1.9%**。「過去唔代表將來嘛，香港玩撚完，用美金，通脹好快升到**10%**」。但，講呢刻啦，反正到時通縮**10%**你一樣可以自圓其說**

17. **好啦，仲有冇其他稻草人？我應該打低晒啦？所以，結論得一個，香港人真係食大茶飯，坡佬見識少。**

**＝＝**

18. **以上當然曲中有直，直中有曲，但主要都係直。唔識分嘅，咁正經話你知：就梗係坡佬唔識嘢，香港人叻啲啦。講真的。**

19. **你鍾意話香港嘅**CPI**造假，其實係**15%**通脹，隨便你，我唔會同你拗，正如我唔會同啲覺得貓王未死在阿根廷同張國榮打緊天九嘅人拗。但，坡國嘅**CPI**，唔會造假啦啩（你唔係質疑嘛？因住打藤呀）。**

20. **有人話，定期存款好，保證拎返本金（當坡國啲銀行唔會執先啦）。不過呢啲，就真係用嚟撚化啲**Fisherman **啫。坡仔先會上當，香港人個個都大茶飯**

21. **真喎，坡國**6.7%**通脹，定期存款**2.8%**。保證乜？保證輸死。反而香港，定期存款，居然可以高過通脹（實情近**N**年好少見到）**

22. **呢啲係好多人嘅盲點。人類近**N**年（唔止尼克遜開始）嘅社會，都係不停啤金幣或印銀紙，**currency debasement**（講英文型啲）。以前羅馬或中世紀就減低啲金幣含金量，尼克遜年代就開印紙機，而家就電腦襟個制。人類文明真係進步的。**

23. **你可以望下，人類嘅歷史，絶大多數時間都係通脹。通縮只會好短暫，同埋只會某啲國家。你近乎唔會見到全世界長期通縮。原因好簡單，因為愛到盡頭，覆水難收。印咗出去嘅錢，射咗出去嘅精，點收返？去花瀟沖？定原地跳？定灌可樂？**

24. **因為好多愚民，係唔會發現銀紙貶值的。特別係每年幾個巴仙，完全唔覺。今日**1**球嘢，十年後佢拎返**1**球嘢，佢覺得自己冇蝕。**

25. **但我就係**red pill**嘅人，通脹，咪就係不進則退，唔贏錢即係輸錢。因為金錢本身係冇價值嘅，佢換到嘅嘢先係價值。**

26. **咁即係點？焗賭？係！新讀者以為我好勇，答案唔係，但別無選擇。投資有風險，唔投資風險更大。或者話無風險：保證無風險地輸死。**

**＝＝＝＝**

27. **再正經講，夠老夠學院嘅，必定聽過有位老嘢叫**Jeremy Siegel**。佢出咗好多本書，「都係講嗰幾句嘢」，我都係向佢學習。**

28. **但，佢當初有一個講法，令我茅塞頓開。佢話，股票平均回報好過債券，大家都知架啦（你唔知我幫你唔到）。但佢話你知：唔止咁喎。股票嘅風險，仲低過債券！**

29. **你心諗？下？條友識唔識架？**

30. **但計數出嚟，真係咁。關鍵就係，你計回報，計埋通脹未？唔計通脹，債券當然甚少輸錢。但計埋通脹呢？債券嘅風險，仲高過股票，至少以往**100**年係。呢度你可以講「過去唔代表將來」**—**但今年正係買債券都輸錢，甚至同股票輸差唔多錢嘅一年。係呀，買美股債券**ETF**都輸兩成（你冇睇錯，係熊市！），買**TIPS**都輸錢（唔係馬會貼士，係美版**iBond**，**Treasury Inflation Protected Securities**）**

**＝＝＝＝**

31. **最後一樣，你大約諗到，如果我去銀行做定期存款都**3**厘息。咁**4**厘息嘅公用股，就變得唔多吸引了。呢個係**Yield Gap**嘅問題。一般啲友係睇**10**年美債，不幸地而家係**3.5%**。（留意，以前唔係次次加息債息都會升，但今次係）**

32. **「埃汾話估值好重要」，咁好多時你睇啲市盈率（**PE**，**price to earnings**）之類，當然都係好。或者你會聽過**CAPE ratio**，唔係海角驚魂，**cyclically adjusted price to earnings ratio**咁解。人話講就係**PE**不能睇一年（當然）**

33. **不過，即使係**CAPE**，都數漏咗一樣嘢：美債**10**厘息下嘅**20**倍**PE**，同美債**1**厘息之下嘅**20**倍**PE**，相當唔同。一句，「機會成本」。我買美債都有**10**厘息嘅，當然要求啲股票要高息啲，即係平啲，殘啲。**

34. **呢啲東西，以前**Patreon**寫過下。美國叫**Fed model**，陸東叫做**earnings yields gap model**（實情個個都係咁用，包括我在星展都係咁用。係喎，佢係**UBS**策略師，我係**DBS**策略師。好失禮你？有冇話你知，**DBS**市值大過**UBS**？不過佢份糧高我好多咁之嘛，所以，「真係睇人工得了，唔使揀大公司」）。**

35. **詳情嘛，**Patreon**會略講，但唔會詳細講，不過會畀返舊文嘅**link**你。**Comment**有**link

36. **不過呢，**10**年債息係咁升，當然好澤洗（再講一次，唔係加息**10**年債息就會升，不過今次咁啱係）。咁但，照計快見頂了，呢樣就**Patreon**細講。**

====

**合作或工作安排請**PM **或**email ivankirsten@gmail.com

=====

**月頭訂最抵！手術後重出江湖！**Ivan**金融**Patreon **，比別人知得多。**subscribe now**（**[bityl.co/9CyV](http://bityl.co/9CyV%22%20%5Ct%20%22_blank)**）** **，可以睇返晒以前嘅文。金融嘢，港美市場評點，每星期５篇，月費**100**港紙有找．** **畀年費仲有**85**折**